Ο **Δημήτρης Σελετόπουλος** γεννήθηκε στις 28 Μαΐου 1963. Υπήρξε ένας από τους κορυφαίους αθλητές στην Ελληνική Υδατοσφαίριση. 

Αγωνίστηκε στη θέση του "φουνταριστού".

Καριέρα ως αθλητής
------------------

Ξεκίνησε την αθλητική του καριέρα το 1971 ως κολυμβητής στην ομάδα του Σπόρτινγκ Πατησίων και παρέμεινε εκεί έως το 1975. Σε ηλικία 12 ετών μεταπήδησε στον Παναθηναϊκό. 

Διακρίθηκε στο άθλημα της κολύμβησης, σημειώνοντας Πανελλήνιες επιδόσεις στα πρωταθλήματα ηλικιών στο πρόσθιο και τις μικτές. Από το 1977 ασχολήθηκε με την υδατοσφαίριση. Συμμετείχε στις εθνικές ομάδες από το 1975 μέχρι και το 1979, όπου συμμετείχε στους Βαλκανικούς Αγώνες της Κωνσταντινούπολης.

Σε ηλικία 16 ετών αγωνίστηκε στην 1η ομάδα του Παναθηναϊκού στο πρωτάθλημα της Α' Εθνικής κατηγορίας. Αγωνίστηκε στην Εθνική ομάδα των Νέων το 1980, έχοντας συνολικά 98 συμμετοχές. Από το 1982 μέχρι και το 1983 υπήρξε αρχηγός της ομάδας των Νέων. 

Το 1981 καλέστηκε για πρώτη φορά στην εθνική ανδρών, με την οποία αγωνίστηκε 12 συνεχόμενα χρόνια, έχοντας συνολικά 345 διεθνείς συμμετοχές και σκοράροντας 560 φορές. 

Συνολικά, πήρε μέρος σε τρεις Ολυμπιακούς Αγώνες (Λος Άντζελες 1984, Σεούλ 1988, Βαρκελώνη 1992), σε 5 Ευρωπαϊκά πρωταθλήματα (Σπλιτ 1981, Ρώμη 1983, Σόφια 1985, Βόνη 1989, Αθήνα 1991) και σε 2 Μεσογειακούς Αγώνες (Καζαμπλάνκα 1983 και Αθήνα 1991). Αγωνίστηκε επίσης σε 1 Κύπελλο Εθνών Ευρώπης (Ρώμη 1990), σε 3 Παγκόσμια Κύπελλα, στους Αγώνες Καλής Θέλησης το 1986, και στους Βαλκανικούς Αγώνες το 1981, 1982, 1984, 1985, 1986, 1988, 1990 και 1992. 

Πήρε μέρος στο πρωτάθλημα της 1ης εθνικής κατηγορίας και της Α1 των ανδρών. Αναδείχθηκε 3 φορές πρώτος σκόρερ. Σε γενική κατάταξη, είναι ο 4ος σκόρερ της ιστορίας της Ελλάδας σε Ολυμπιακούς Αγώνες. Το 1984, στους Ολυμπιακούς Αγώνες ήταν 7ος σκόρερ με 14 γκολ. 

Στη Γλυφάδα αγωνίστηκε μέχρι το 1994. Στη συνέχεια μεταγράφηκε στη Χίο το 1995 και ολοκλήρωσε την καριέρα του παίζοντας τις επόμενες περιόδους στη Χαλκίδα (1996 και 1997).

| Έτος | Ομάδα στην οποία αγωνίστηκε |
| --- | --- |
| 1971-1975 | ξεκίνησε κολύμβηση στην ομάδα του Σπόρτινγκ Πατησίων |
| 1975-1979 | Παναθηναϊκός/ κολύμβηση |
| 1977-1990 | ομάδα πόλο Παναθηναϊκού |
| 1990-1994 | Γλυφάδα |
| 1994-1995 | Χίος |
| 1995-1997 | Χαλκίδα |

Προπονητική καριέρα
-------------------

Παράλληλα με την αγωνιστική του καριέρα, ξεκίνησε και προπονητική καριέρα. 

Το 1986 ανέλαβε την ομάδα Γ' εθνικής Ν.Ο. Πόρτο Ράφτη, με την οποία ανέβηκε μέχρι την Α2 σε 3 χρόνια (1986, 1987 και 1988). Το 1987 ήταν επίσης προπονητής των εφήβων του ΠΑΟ με τον οποίο κατέκτησε το πρωτάθλημα των εφήβων. Το 1989 εργάστηκε στη γυναικεία ομάδα του Παναθηναϊκού στην Α1 κατηγορία, και παρέμεινε εκεί μέχρι το 1991.

Το 1993 επανήλθε στο Πόρτο Ράφτη στη Β' εθνική, με την ομάδα να κερδίζει το πρωτάθλημα και να ανέρχεται στην Α2 όπου και παρέμεινε μέχρι το 1994. Το 1995 εργάστηκε ως παίκτης προπονητής στη Χίο στο Α1. Το 1996 ανέλαβε τον Παναθηναϊκό στον οποίο παρέμεινε για 2 χρόνια και ανήλθε 2 κατηγορίες (από Β σε Α2 και από Α2 σε Α1). Το 1998 ανέλαβε την ομάδα της Χαλκίδας (κατηγορία Α1).

Ο Δημήτρης Σελετόπουλος το 1999 και το 2000 ήταν στην ομάδα του Παλαιού Φαλήρου. Την πρώτη χρονιά ανέβηκε από την Α2 στην Α1 και τη δεύτερη περίοδο αγωνίστηκε στην Α1. Το 2001 ανέλαβε τον Άρη Νικαίας στην κατηγορία Α1. Το 2003 ανέλαβε το πόστο του τεχνικού συμβούλου στον ΠΑΟ (στην Α1) και το 2004 (στην Α2) ανέλαβε το πόστο του προπονητή στον Παναθηναϊκό με τον οποίο και ανήλθε στην Α1. Το 2007 ανέλαβε τον Ν.Ο. Χαλκίδας (κατηγορία Α2), ενώ το 2008 πήγε στον Κ.Ο. Ποσειδώνα Ηλυσίων (Α2).

Το 2009 έως το 2011 ανέλαβε τον Ν.Ο. Πατρών στην Α1. Το έτος 2012 ανέλαβε την ομάδα του Πανιωνίου στην Α1. Το 2013 έως το 2015, ανέλαβε την ομάδα της Γλυφάδας στην Α1. Το 2015 ανέλαβε την ομάδα της Χίου επίσης στην Α1 και στο τέλος της περιόδου ανέλαβε τον Ν. Ο. Χαλκίδας στην Α2.

| Έτος | Ομάδα που ανέλαβε ως προπονητής |
| --- | --- |
| 1986-1988 | Ν.Ο Πόρτο Ράφτη |
| 1987-1989 | Παναθηναϊκός έφηβοι |
| 1989-1991 | Παναθηναϊκός γυναίκες |
| 1993-1994 | Πόρτο Ράφτη |
| 1995-1996 | Χίος |
| 1996-1998 | Παναθηναϊκός |
| 1998-1999 | Χαλκίδα |
| 1999-2001 | Παλαιό Φάληρο |
| 2001-2003 | Άρης Νικαίας |
| 2004-2005 | Παναθηναϊκός |
| 2007-2008 | Χαλκίδα |
| 2008-2009 | Κ.Ο. Ποσειδώνας Ηλυσίων |
| 2009-2011 | ΝΟ Πατρών |
| 2012-2013 | Πανιώνιος |
| 2013-2015 | Γλυφάδα |
| 2015-2016 | Χίος |

Καριέρα ως τεχνικός σύμβουλος και τεχνικός διευθυντής
-----------------------------------------------------

Ο Δημήτρης Σελετόπουλος το έτος 2001 ανέλαβε τον Άρη Νικαίας ως τεχνικός σύμβουλος. Το 2003 ανέλαβε πόστο τεχνικού συμβούλου στον ΠΑΟ στην Α1 ενώ το 2011 είναι τεχνικός σύμβουλος της Λάρισας. Ασχολήθηκε με την ειδησεογραφία στο αγαπημένο του άθλημα, ενώ το 2018 έγινε τεχνικός διευθυντής στη γυναικεία ομάδα του Νηρέα Χαλανδρίου. Το 2019 και το 2020 ήταν μάνατζερ της ανδρικής ομάδας του ΠΑΟ και το 2021 είναι τεχνικός διευθυντής του Ηλυσιακού. 

| Έτος | Ομάδα |
| --- | --- |
| 2001 | Άρης Νικαίας |
| 2003-2004 | Παναθηναϊκός |
| 2011-2012 | Λάρισα |
| 2017-2018 | Νηρέας Χαλανδρίου (γυναίκες) |
| 2019-2020 | Διευθυντής του ΠΑΟ (ανδρικής ομάδας) |
| 2021 | τεχνικός διευθυντής του Ηλυσιακού |

Παραπομπές
----------

1. 1 2  «ΑΦΙΕΡΩΜΑ ΥΔΑΤΟΣΦΑΙΡΙΣΗΣ Α1 ΑΝΔΡΩΝ Α.Ν.Ο Γλυφάδας». *koe.org.gr*. Ανακτήθηκε στις 22 Απριλίου 2022.
2. ↑  «Παναθηναϊκός (υδατοσφαίριση)». *Βικιπαίδεια*. 2022-04-01. .
3. ↑  Δάρα, Σοφία. «ΔΙΑΚΡΙΣΕΙΣ ΕΛΛΗΝΩΝ-ΕΛΛΗΝΙΔΩΝ (ΟΡΕΝ) ΠΑΝΕΥΡΩΠΑΪΚΩΝ ΑΓΩΝΩΝ ΚΟΛΥΜΒΗΣΗΣ (LEN) ; 1985, ΣΟΦΙΑ». Αρχειοθετήθηκε από το πρωτότυπο στις 17 Ιανουαρίου 2022. Ανακτήθηκε στις 22 Απριλίου 2022.
4. ↑  «Δελτία Τύπου - ΥΔΑΤΟΣΦΑΙΡΙΣΗ». *koe.org.gr*. Ανακτήθηκε στις 22 Απριλίου 2022.

|  |  |  |  |  |
| --- | --- | --- | --- | --- |
| 

| π • σ • ε
Βραβείο Πρώτου Σκόρερ Α1 Εθνικής Υδατοσφαίρισης Ανδρών |
| --- |
|  |
| 
* 1984: Γιαννόπουλος
* 1985: Κουρέτας
* 1986: Λαδάς
* 1987: Πάτερος
* 1988: Σαμαρτζίδης
* 1989: Σαμαρτζίδης
* 1990: Σελετόπουλος
* 1991: Βενετόπουλος
* 1992: Βενετόπουλος
* 1993: Βενετόπουλος
* 1994: Μικέδης
* 1995: Παπαναστασίου
* 1996: Αφρουδάκης
* 1997: Απανασένκο
* 1998: Απανασένκο
* 1999: Αφρουδάκης
* 2000: Απανασένκο
* 2001: Αφρουδάκης
* 2002: Χάμπερτ
* 2003: Αφρουδάκης
* 2004: Σάντα
* 2005: Βλοντάκης
* 2006: Αφρουδάκης
* 2007: Αφρουδάκης
* 2008: Θωμάκος
* 2009: Νίκιτς
* 2010: Ντούλος
* 2011: Αφρουδάκης
* 2012: Φουντούλης
* 2013: Φουντούλης
* 2014: Φουντούλης
* 2015: Φουντούλης
* 2016: Φουντούλης
* 2017: Φουντούλης
* 2018: Μοσκόφ
* 2019: Μοσκόφ
* 2020: Μοσκόφ
 |  |

 |